b'\n_START_ARTICLE_\nSlaget ved Fethanleag\n_START_PARAGRAPH_\nSlaget ved Fethanleag var et slag mellom innf\xc3\xb8dte bretonske styrker og angelsaksere (vestsaksere) som ble utkjempet en gang rundt 584. Slaget var en rekke av slag og stridigheter mellom den vestsaksiske kongen Ceawlin av Wessex og bretonske styrker. I henhold til Den angelsaksiske kr\xc3\xb8nike var dette hans siste slag: \xc2\xabHer Ceawlin og Cutha kjempet mot britonerne p\xc3\xa5 et sted som var kalt Fethan leag, og Cutha ble drept; og Ceawlin tok mange byer og tallrikt med krigsbytte, og dro i raseri tilbake til sitt eget [omr\xc3\xa5de].\xc2\xbb_NEWLINE_Frasen at \xc2\xabdro i raseri\xc2\xbb kan v\xc3\xa6re en indikasjon p\xc3\xa5 angelsakserne ikke vant dette slaget eller at seieren var uviss._NEWLINE_Hvor Fethanleag egentlig l\xc3\xa5 er et omdiskutert sp\xc3\xb8rsm\xc3\xa5l blant historikere, men det var antagelig nord for Banbury i Oxfordshire, muligens ved Stoke Lyne, i n\xc3\xa6rheten av Bicester, ettersom det er en skog nevnt som \xc2\xabFethel\xc3\xa9e\xc2\xbb i et dokument fra 1100-tallet som er relatert til Stoke Lyne.'